Source: http://www.168ora.hu/itthon/per-birosag-ragalmazas-itelet-polgarmester-erpatak-egyhazfinanszirozas-arpadsav-magyar-garda-66613.html
Timestamp: 2013-05-21 07:08:38
Document Index: 15308897

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ']

168 Óra Online - Egy per története
Vagy írja be a keresendő szót, amelyre keresni szeretne: Péntek, 2010. december 24. 13:27
168 Óra: jogerősen felmentve
Egy per története
A Szabolcs-Szatmár-Bereg megyei Érpatak polgármestere, Orosz Mihály Zoltán „aljas indokból, nagy nyilvánosság előtt elkövetett, jelentős érdeksérelmet okozó rágalmazás miatt” büntetőeljárást indított lapunk munkatársa ellen. A Fővárosi Bíróság nemrég jóváhagyta az elsőfokú bíróság felmentő ítéletét. Azaz: jogerősen felmentették HERSKOVITS ESZTERT, aki most felidézi a történteket.
Érpatak polgármestere A profitegyházak hitvilága című cikkünk miatt tett magánvádas feljelentést ismeretlen tettes ellen. Az ügyben nyomozást rendelt el a rendőrség, s „kiderítette”, ki jegyezte az írást. Magyarán: ki az „ismeretlen tettes”. Ez alapján indult a bírósági eljárás.
De mit is kifogásolt a szabolcsi községvezető a 2008. február 7-én megjelent írásunkban?
Cikkünkben a Magyarországon bejegyzett egyházak finanszírozási szisztémáját jártuk körül. Kitérvén arra is: az 1990-es honi törvényi szabályozás alapján gyakorlatilag bárki alapíthat egyházat, felekezetet, vallási közösséget, ha talál hozzá száz támogatót, és a bírósági bejegyzés megfelel néhány formai követelménynek. Az így bejegyzett szervezetek pedig adókedvezményekre és költségvetési normatívákra is jogosultak.
Az Oktatási és Kulturális Minisztérium (OKM) akkori hivatalos kiadványából kiderült: Magyarországon 144 bejegyzett egyház van. Ezek 2007-ben összesen 4,3 milliárd forintot gyűjtöttek az adó 1 százalékának felajánlásaiból. Ezt az összeget többszörösével egészítette ki az állam – jogszabály szerint.
Érdekelt bennünket: lehetséges, hogy némely „egyházalapítót” hitvallás helyett a profit vezérel? Nem mellékesen: akkoriban jelent meg a Nemzetbiztonsági Hivatal éves jelentése is, amely arra figyelmeztetett, hogy „egyik-másik kisegyház, vallási közösség demokráciaellenes nézeteket vall”.
Fellapoztuk tehát az OKM kiadványát, amelyben minden egyházról – nagyoktól a kicsikig – pontos adatokat közöltek. Kiszúrtuk, hogy Orosz Mihály Zoltán nevén három egyház is szerepel: a Nap Szíve Lovagrend, a Sophia Perennis Egyház és a Szív Szeme Kontemplatív Rend. Úgy tetszett, az érpataki polgármester afféle „egyházgyűjtő”.
Aztán felrémlett bennünk egy MTI-közlemény. Megtaláltuk: a polgármester 2007 decemberében árpádsávos karszalagban kísérte a községében felvonuló Magyar Gárda és a Nemzeti Őrsereg tagjait. A hír szerint Szegedi Csanád, a Jobbik alelnöke árpádsávos zászlót ajándékozott a községnek.
Orosz ráadásul nyílt levélben állt ki a Magyar Gárda és a Nemzeti Őrsereg mellett: „Meghívott szervezetként azért vettek részt a rendezvényünkön, mert tagjaik becsületes, adófizető, hazájukat szerető, nemzetépítő emberek, akik mély érdeklődést tanúsítanak a nemzeti hagyományok iránt, és jelentős érdemeket tudnak felmutatni a nemzeti hagyományápolás terén.”
Majd rábukkantunk a Partizáninfo hírportál egyik írására arról, hogy a szabolcsi Dombrádon szélsőjobboldaliak titkos, terepruhás gyakorlatot tartottak. A tudósítás megemlítette: „A Partizáninfo egyik lelkes olvasója fényképeket készített a résztvevők autóiról, a rendszám alapján azonosította őket, észrevételét pedig közzétette. Nos, szerinte az egyik gépkocsi a Nap Szíve Lovagrend »szolgálati kocsija«, legalábbis annak nevén szerepelt a nyilvántartásban.” (A hírportál közre is adta a kocsiról készült fotót.)
Mindezeket feltártuk akkori cikkünkben, amelynek egyébként csupán egy részét képezték az Orosz Mihály Zoltánnal kapcsolatos összefüggések. Nem ítélkeztünk, csak úgy gondoltuk: a különös egybeesések mindenképpen figyelemfelkeltőek. Írásunk fotókkal jelent meg, az egyiken a Nemzeti Őrsereg karszalagosai szerepeltek – „Árpádsávos gyülekezet” képaláírással.
Orosz Mihály Zoltán ezután feljelentést tett „aljas indokból, nagy nyilvánosság előtt elkövetett, jelentős érdeksérelmet okozó rágalmazás miatt”. Kikérte magának, hogy „egyházgyűjtő” lenne. Mondván, nem három egyháza van, csupán egy – két lovagrenddel. Rágalomnak tartotta, hogy egyházai „profitegyházak” lennének, s állította, nem vett részt semmiféle szélsőjobboldali titkos gyakorlaton, a Partinzáninfo fotóján nem az ő kocsija látható.
A békítő tárgyaláson Orosz Mihály Zoltán kitartott véleménye mellett: a 168 Óra munkatársa a rágalmazás bűncselekményét követte el. Mi sem „békültük”, hiszen már akkor is meggyőződésünk volt: a cikknek egyetlen állítása sem meríti ki a rágalmazás tényét.
Következtek tehát – bizonyításokkal – az elsőfokú bírósági tárgyalások. A bíró először arra volt kíváncsi, hogy a vádlott – a sikertelen békítő tárgyalás óta ez a megszólítás járt a perbe fogott újságírónak – honnan szerezte információit, miért használta az „egyházgyűjtő” kifejezést.
Benyújtottuk az OKM kiadványát, amelyből kiderült: a Nap Szíve Lovagrend, a Sophia Perennis Egyház és a Szív Szeme Kontemplatív Rend egyértelműen egyházként vannak bejegyezve Orosz Mihály Zoltán nevén.
Majd rátért a bíróság a Partizáninfón megjelent fotóra: egy sötét színű autó látszik rajta, rendszámának utolsó számjegye azonban nem volt kivehető. Orosz elmondta: volt ugyan egy sötétkék Peugeot-ja 2007-ben, de eladta. És nem tudja megmondani, hogy a kép az ő autójáról készült-e, mert az utolsó számjegy nélkül ez – véleménye szerint – megítélhetetlen.
Mi pedig bizonyítottuk: a polgármester néhány hónappal a Partizáninfo tudósítása után vált meg a kocsijától, és az a testvére, Orosz Erika nevén bejegyzett egyház tulajdonába került. (Ez nem a polgármesterhez kötődő egyházak egyike.)
Csak megjegyezzük: a polgármester a tárgyaláson végig hangsúlyozta, szerinte a gárdisták rendes emberek, vállalja velük a közösséget.
A per következő fordulójára Érpatak független polgármestere madártollas kalapban érkezett a község polgárőrségének kocsijával és több megtermett kísérővel.
Bírói és ügyvédi kérdések alapján aztán elmondta: 2007 szeptemberében valóban részt vett egy összejövetelen Dombrádon. De az nem terepruhás gyakorlat volt, hanem „baráti beszélgetés, ismerkedés”. A sokadik kérdés után kibökte, néhányan idő előtt ugyan elhagyták a gulyáspartit, ám azt nem tudja, hová mentek.
Csakhogy újabb fényképek is előkerültek bizonyítékként. Az egyiken terepruhába öltözött társaság látható, benne Orosz Mihály Zoltán is. A másikon pedig már kivehető volt a kék autója is.
Orosz végül azt mondta: „A fényképen sima terepruha van rajtam, ezt szoktam hordani Érpatakon is, amikor az erdőben a közmunkásokkal megyünk... Aki mellettem áll a fényképen, azon is katonai terepruha van, nem tudom, hogy őrajta miért.”
A perben más tényeket is feltártunk. Például: 2007. október 3-án a Nyíregyházi Rendőrkapitányság Közrendvédelmi Osztálya feljelentést tett Orosz Mihály Zoltán ellen „közbiztonságra különösen veszélyes eszköz birtoklása miatt”. Gépkocsijának csomagtartójában a rendőrök ugyanis baseballütőt találtak.
A polgármester erre azt mondta a bíróság előtt: ő „gyakorló baseballjátékos”. Arra a kérdésre viszont nem tudott válaszolni, hány játékosból áll egy baseballcsapat. Úgy „érvelt”: nem ismeri a szabályokat, csak kedvtelésből játszik. De miként játszik egy „gyakorló baseballjátékos” kedvtelésből és kesztyű nélkül, hiszen azt nem találtak nála a rendőrök. Erre már nem volt magyarázata.
Az ítélethirdetésre már ügyvéddel jött Orosz Mihály Zoltán. Védője rövidre fogta a beszédet: úgy vélte, bebizonyosodott, hogy a 168 Óra újságírója bűnös.
Másként látta a bíróság. Érpatak polgármestere közszereplő, és az általa kifogásolt „egyházgyűjtő”, „profitegyház”, „árpádsávos gyülekezet” kifejezések ugyan negatív értékítéletet hordoznak, ám nem minősülnek gyalázkodónak. A bíróság szerint a 168 Óra munkatársa valós tényt állított, amikor az elsőrendű magánvádlót három egyházként bejegyzett szervezet képviselőjeként mutatta be, valamint leírta, hogy „szélsőjobboldaliak titkos, terepruhás gyakorlatot tartottak”. „Nem büntethető az elkövető, ha a becsület csorbítására alkalmas tény valósnak bizonyul” – mondta ki az elsőfokú bíróság, és döntését nemrég jogerőre emelte a Fővárosi Bíróság.
Magyar Gárda? Tépjen sorszámot!
Végleg elnyerte a 92,9-et a Klubrádió
Az alaptörvény ennyit is ér: nem lehet kikényszeríteni a szülőtartást
A vádak túlnyomó része alól felmentették a Magyar Gárda volt főkapitányát
Ítélet West-Balkán-ügyben: két év nyolc hónap fegyház
2010-12-27 14:31:06 #5
Engem inkább az érdekelne, hogy mennyire rúgott a perköltség, amit ennek a sokegyházasnak fizetnie kellett! Mert ugye, lefoglalta a bíróságot, tönkretette az újságírónő jó néhány hónapját, hiszen ez akkor is idegesíthette, ha tudja, hogy igaza van! Érdekelne az is, hogy Érpatak lakossága mit szól mindehhez?
2010-12-25 22:55:22 #4
Erdekes egy familia lehet ha a hugicanak is van egy sajat egyhaza.:-)
Mi lesz,ha ezek nekiallank vallashaboruzni egymas ellen? :-))
2010-12-25 12:07:20 #3
Jövőre nem biztos ,hogy ez az ítélet születik !
2010-12-24 21:59:49 #2
@damika
ja meg kesztyű nélkül mert ilyen az igazi magyar hagyományőrző
virtus... :)
2010-12-24 15:46:22 #1
Nem sok leleményesség szorult ebbe a figurába. A bíró kérdésére válaszolhatta volna, hogy 8 fős egy baseball csapat. A cáfoló kontrára kész lehetett volna a válasza: kérem, mi itt vidéken nyolcan játsszuk.
Egyébként meg ügyes volt a 168 óra jogi képviselője, gratulálok!
XXII. évfolyam 50. lapszám cikkei
Dr. Morvai Krisztina 1993 óta nem folytat ügyvédi tevékenységet. Dr. Grespik Lászlóval szemben többször is volt panasz-, vizsgálati vagy fegyelmi eljárás, és sor került fegyelmi felelősségének megállapítására is.
Erdély és a Fidesz
Erdélyi Magyar Néppárt (EMN) néven új, Fidesz-közeli politikai párt alakul Romániában. A pártalapítást az Erdélyi Magyar Nemzeti Tanács (EMNT) határozta el székelyudvarhelyi kongresszusán, amelyen elnökként újraválasztották Tőkés Lászlót. Tőkés és a Fidesz nem nyugszik.
Jogerősen ártatlan
Az ítélőtábla idén októberben helybenhagyta az elsőfokú bíróság döntését: az alezredes és a szintén megvádolt munkatársa az elöljárói utasítások, a munkaköri leírásuk és a jogszabályok szerint jártak el.
Médiaspecialisták
Ma már számolni kell azzal, hogy technikai okok, platform- és csatornabőség miatt a média egyre kevésbé képes a nemzet, az állampolgárok közösségének egységét fenntartani.
Egyenlítői ügyek
Nagy tisztelője vagyok Del Medico Imre széles körű tudásának. De mint ahogy egy alkalommal ő is szóvá tette az egyik olvasói levelemben lévő tévedést, én is ezt teszem a Belügyi külügyek címmel megjelent levelében lévő téves állításával.
Itt a négy nyelvcsapás törvénye
Vajon Gyurcsány és Bajnai végkielégítése elegendő lesz Orbán végkielégüléséhez?
Azt állítja Pozsgay Imre...
Ilyen példák alapján simán megírhatják az új magyar alkotmányt is.
Rongyrázás?
Épületes látvány lesz az odalátogató külföldiek számára, a tévéstábokról nem is beszélve.
Bezzeg az én koromban a dédapám éppen új gépet avatott az Aranykéz utcai műhelyben. Hatalmas, elegáns műhely volt az, kisebb üzem szinte, ez idő tájt negyven munkás dolgozott benne, elfoglalta az egész utcai frontot a Galamb utca sarkáig: aki minőségi munkát akart akkoriban, csak vele dolgoztatott.
Rendezők véleményét adjuk közre.
A külügyminiszter Martonyi nem is akarja tudni
Azt állítja Martonyi János külügyminiszter a BBC Hardtalk című interjúműsorában, hogy igenis jelentősen visszafogták a közkiadásokat.
A telefonhívásra készségeskedő lányok életvitelét igencsak megkönnyítette a mobiltechnika. (Bárhol, bármikor, bárkivel.) A ljubljanai egyetemista lány is ebből él.
Kulturális fülkeforradalom
„Konzervatív társadalomtudományi forradalom” zajlik az akadémiai intézetek, közalapítványok, tudományos műhelyek világában. A költségvetési számok beszédesek. A jövőben elmarad a baloldalinak mondott Politikatörténeti Intézet állami támogatása. A felénél is kisebbre nyesik az ’56-os Intézet pénzét, s várhatóan bezárhat a Habsburg Történeti Intézet.
Azt állítja a Magyar Hírlapban Pozsonyi Ádám...
Azt állítja a Magyar Hírlapban Pozsonyi Ádám, hogy a most készülő médiatörvény egyetlen hiányossága, hogy a sajtóorgánumoknak nem kell kauciót letenniük, amelyből büntetéseiket kifizethetnék.
Egy igazi nagypályás
Negyvennyolc magyar futball-legenda (játékosok, edzők, bírók) szubjektív pályaképét rajzolta föl Hegyi Iván idei könyvében karácsonyi ajándékul.
Orbán így kérdezett vissza: „Volna ennek valami értelme?”
Azt állítja Rogán Antal fideszes képviselő, hogy egy alkotmánymódosítással lehetőséget kell adni a Nemzeti Média- és Hírközlési Hatóság elnökének a rendeletalkotásra, mert vannak ügyek, amelyek a körülmények gyors változása folytán nem szabályozhatók törvényi szinten.
A főügyész becsülete
„Nem igaz, amit Budai Gyula ismételget. Nem fekszik hetek óta az asztalomon annak az ügynek az aktája, amelyikbe ő bizonyos dolgokat belekombinált” – mondja Kovács Tamás.
„Alapvető hiba” volt – mondta a BBC-nek Martonyi János külügyminiszter.
Száz éve született, szenteste. „Többdimenziós ember” – írta róla egyik kortársa.
Van még ötletem!
Vissza kell térni a lakosok hagyományos italának biztosításához: termeljük újra az elpusztíthatatlan nohaszőlőt.
Alkotmányos homokozó
Elkészült az új alkotmány tervezete.
A több fronton és számtalan eszközzel zajló csatározások joggal nevezhetők a web első világméretű háborújának.
Független híradó?
Az új médiatörvény szellemiségében fogant koncepció szerint az MTI fogja elkészíteni a közszolgálati csatornák számára a híradókat. Ezzel a közszolgálati média nagyot lépett az egyéni látásmódoknak teret adó tömegkommunikációtól a monolit társadalomképet sugalló tömegtájékoztatás irányába.
Főfönök
Azt tartják az álmoskönyvek, hogy sikeres filmet színpadra állítani, az nem igazán kecsegtet komoly sikerrel. (Ne menjünk el nagyon a témánktól – amelybe még bele se kezdtünk –, de azért jegyezzük meg, fordítva gyakoribb a siker: sok dráma nagyszerű filmes adaptációjára láttunk már példát. Biztosan ezer oka van ennek, a legkézenfekvőbb persze az, hogy a szűk térben játszódó színdarabot könnyebb filmes eszközökkel kitágítani, mint az eleve is tágabb világot pásztázó filmet színpadra zsugorítani.)
Amikor ezeket a sorokat írom, éppen az a találós kérdés foglalkoztatja a médiát, hogy a Moody’s múlt heti leminősítése után csak egy, vagy mindjárt két fokozattal rontja-e a magyar gazdaság adósbesorolását egy másik intézet, a Fitch.
Felvillanyoz a jövő?
Benzin nélkül lehet autózni, tapasztalta KARLOVITZ KRISTÓF a Mitsubishi i-MiEV volánjánál. De vajon lehet-e olaj nélkül? E kis villanyautó kapcsán elgondolkodhatunk a közeljövő borús kilátásain.
Különvélemény - Interjú Róna Péterrel
A választás előtt a bukdácsoló MSZP-kabinet kritikusaként láttuk, a frankhitelcsőd ügyében a közgazdász-társadalommal is összekülönbözött. Az MNB felügyelőbizottsági tagja a napokban számos fórumon bírálta a Fidesz-kormányt a jogállam megtiprása, a kapkodó, koncepciótlan gazdaságpolitika miatt.
Egy olyan világban ugyanis, ahol egyik napról a másikra büntetlenül lehet kormányzatilag lenyúlni hárommillió munkavállaló magán-nyugdíjpénztári megtakarításait, ott holnap a bankbetétekre, a lakásokra, kocsikra, a családi darabokra is könnyen sor kerülhet. Gondoljanak tehát a jövőre: olvassanak. Én időben szóltam.
Huszonkét évvel ezelőtt, 1988. október 29-én az államszocialista diktatúra végóráiban a demokratikus átalakulás ügye iránt elkötelezett újságírók, társadalomtudósok és más értelmiségiek azért alakították meg a Nyilvánosság Klubot, hogy „a politikai intézményrendszer gyökeres átalakításával összhangban elősegítse a tájékoztatási monopóliumok lebontását, a nyilvánosság intézményeinek és működésének megújítását, az állampolgárok véleménynyilvánítási és tájékozódási jogának, a szólás- és a sajtószabadságnak maradéktalan érvényesülését”.